CELEX: 62019CN0042
Language: fi
Date: 2019-01-24 00:00:00
Title: asia C-42/19: Ennakkoratkaisupyyntö, jonka Supremo Tribunal Administrativo (Portugali) on esittänyt 24.1.2019 — Sonaecom SGPS SA v. Autoridade Tributária e Aduaneira

15.4.2019   
            
            
               FI
            
            
               Euroopan unionin virallinen lehti
            
            
               C 139/33
            
         
      Ennakkoratkaisupyyntö, jonka Supremo Tribunal Administrativo (Portugali) on esittänyt 24.1.2019 — Sonaecom SGPS SA v. Autoridade Tributária e Aduaneira
      (asia C-42/19)
      (2019/C 139/31)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Supremo Tribunal Administrativo
      
         Pääasian asianosaiset
      
      
         Valittaja: Sonaecom SGPS SA
      
         Vastapuoli: Autoridade Tributária e Aduaneira
      
         Ennakkoratkaisukysymykset
      
      
                  1)
               
               
                  Onko valittaja Sonaecom SGPS:llä kuudennen direktiivin (1) vähennyskelpoisuussäännösten, erityisesti 4 artiklan 1 ja 2 kohdan sekä 17 artiklan 1, 2 ja 5 kohdan, nojalla oikeus vähentää neuvontapalveluista maksamansa arvonlisävero tilanteessa, jossa palvelu on koskenut markkinatilanteen kartoittamista omistusosuuksien hankinnan valmistelemiseksi mutta jossa hankinnat eivät ole toteutuneet?
               
            
                  2)
               
               
                  Onko valittaja Sonaecom SGPS:llä kuudennen direktiivin verovähennyskelpoisuussääntöjen, erityisesti 4 artiklan 1 ja 2 kohdan sekä 17 artiklan 1, 2 ja 5 kohdan, nojalla oikeus vähentää arvonlisävero BCP-pankille maksamastaan palkkiosta, joka on koskenut debentuurilainan valmistelua ja järjestämistä tarkoituksena sisällyttää laina sen omistamien yhtiöiden rahoitusrakenteeseen, mutta valmistellut sijoitukset eivät ole toteutuneet, vaan järjestelyä on lopulta sovellettu ainoastaan emoyhtiö Sonae SGPS:ään?
               
            
         (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu neuvoston kuudes direktiivi 77/388/ETY (EYVL 1977, L 156, s. 1).